Návrh nariadenie Rady ktorým sa mení a dopĺňa nariadenie (ES) č. 234/2004 o určitých reštriktívnych opatreniach voči Libérii a ktorým sa zrušuje nariadenie (ES) č. 1030/2003 /* KOM/2006/0680 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 8.11.2006 KOM(2006) 680 v konečnom znení Návrh NARIADENIE RADY ktorým sa mení a dopĺňa nariadenie (ES) č. 234/2004 o určitých reštriktívnych opatreniach voči Libérii a ktorým sa zrušuje nariadenie (ES) č. 1030/2003 (predložený Komisiou) ODÔVODNENIE 1. Nariadenie (ES) č. 234/2004 týkajúce sa Libérie uplatňuje zákaz poskytovania určitých služieb súvisiacich so zbraňami a vojenskými vybavením, zákaz dovozu guľatiny a výrobkov z dreva a zákaz dovozu surových diamantov v súlade so spoločnými pozíciami č. 2006/31/SZBP a 2006/518/SZBP, rezolúciou Bezpečnostnej rady OSN č. 1521(2003) a ostatnými súvisiacimi rezolúciami Bezpečnostnej rady OSN. 2. Bezpečnostná rada OSN sa prostredníctvom rezolúcie č. 1689(2006) z 20. júna 2006 rozhodla, okrem iného, odložiť zákaz dovozu guľatiny a výrobkov z dreva na lehotu deväťdesiatich dní. Bezpečnostná rada sa po tejto lehote rozhodne, či sa má zákaz dovozu guľatiny a výrobkov z dreva obnoviť. 3. Bezpečnostná rada prešetrila prípad 20. októbra 2006 a prišla k záveru, že neexistujú dôvody na obnovenie zákazu dovozu guľatiny a výrobkov z dreva z Libérie. 4. Vzhľadom na uvedené Komisia navrhuje zrušiť ustanovenie nariadenia (ES) č. 234/2004 o zákaze dovozu guľatiny a výrobkov z dreva z Libérie. Návrh NARIADENIE RADY ktorým sa mení a dopĺňa nariadenie (ES) č. 234/2004 o určitých reštriktívnych opatreniach voči Libérii a ktorým sa zrušuje nariadenie (ES) č. 1030/2003 RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 60 a 301, so zreteľom na spoločnú pozíciu č. 2006/31/SZBP z 23. januára 2006, ktorou sa obnovuje platnosť reštriktívnych opatrení voči Libérií[1] a na spoločnú pozíciu č. 2006/518/SZBP z 24. júla 2006, ktorá upravuje a obnovuje platnosť niektorých reštriktívnych opatrení uložených voči Libérii[2]. so zreteľom na návrh Komisie, keďže: (1) S cieľom uplatňovať opatrenia uložené proti Libérii rezolúciou Bezpečnostnej rady Organizácie spojených národov č. 1521(2003), spoločná pozícia č. 2004/137/SZBP z 10. februára 2004 o reštriktívnych opatreniach voči Libérii[3] stanovila uplatňovanie opatrení stanovených BR OSN č. 1521(2003) týkajúcich sa Libérie a zákazu poskytovania finančnej pomoci Libérii súvisiacej s vojenskou činnosťou. V súlade s rezolúciami Bezpečnostnej rady OSN č. 1647(2005), 1683(2006) a 1689(2006), spoločné pozície č. 2006/31/SZBP a 2006/518/SZBP potvrdili obnovenie platnosti reštriktívnych opatrení spoločnej pozície č. 2004/137/SZBP o ďalšiu lehotu a stanovili určité úpravy. (2) Nariadenie Rady (ES) č. 234/2004[4] zakazuje poskytovanie technickej a finančnej pomoci Libérii, ktorá súvisí s vojenskou činnosťou, ako aj dovoz surových diamantov z Libérie a dovoz guľatiny a výrobkov z dreva pôvodom z tejto krajiny. (3) Dňa 20. júna 2006 Bezpečnostná rada OSN prijala rezolúciu č. 1689(2006). Bezpečnostná rada rozhodla, okrem iného, o neobnovení zákazu dovozu guľatiny a výrobkov z dreva pôvodom z Libérie, ktorý bol stanovený v odseku 10 rezolúcie BR OSN č. 1521(2003) a ktorého platnosť sa po niekoľkých predĺženiach skončila 20. júna 2006. Bezpečnostná rada vyjadrila svoje odhodlanie obnoviť tento zákaz v prípade, že počas lehoty deväťdesiatich dní Libéria nebude schopná schváliť právne predpisy týkajúce sa lesov predložené Monitorovacou komisiou pre lesnú reformu vytvorenou libérijskou vládou. (4) Bezpečnostná rada prešetrila prípad 20. októbra 2006 a prišla k záveru, že Libéria prijala nevyhnutné právne predpisy týkajúce sa lesov. Bezpečnostná rada sa preto rozhodla zákaz neobnoviť. (5) Článok 6 ods. 2 nariadenia (ES) č. 234/2004, v ktorom sa stanovuje zákaz dovozu guľatiny a výrobkov z dreva pôvodom z Libérie do Spoločenstva a platnosť ktorého bola pozastavená v období od 23. júna 2006 do 18. septembra 2006, by sa mal preto zrušiť s retroaktívnym účinkom k 19. septembru 2006, PRIJALA TOTO NARIADENIE: Článok 1 V článku 6 nariadenia (ES) č. 234/2004 sa zrušuje odsek 2. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Uplatňuje sa od 19. septembra 2006. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L 19, 24.1.2006, s. 38. [2] Ú. v. EÚ L 201, 25.7.2006, s. 36. [3] Ú. v. EÚ L 40, 12.2.2004, s. 35. Spoločná pozícia zmenená a doplnená spoločnou pozíciou č. 2004/902/SZBP (Ú. v. EÚ L 379, 24.12.2004, s. 113). [4] Ú. v. EÚ L 40, 12.2.2004, s. 1. Nariadenie naposledy zmenené a doplnené nariadením (ES) č. 1126/2006 (Ú. v. EÚ L 201, 25.7.2006, s. 1).